open-index/open-wikipedia-markdown huggingface dataset:
Uxbridge (Massachusetts)

**Uxbridge** on kunta Massachusettsissa Yhdysvalloissa. Väkiluku oli 13&nbsp;247 vuonna 2009. Lydia Taft, joka oli ensimmäinen amerikkalainen nainen, joka äänesti vaaleissa, äänesti siellä vuonna 1756. Uxbridge oli yksi ensimmäisistä tekstiilikeskuksista. Se sijaitsee Blackstonejoen laaksossa.

## Aiheesta muualla

* virallisella verkkosivustolla
Panamanvuoritangara

**Panamanvuoritangara** (*Bangsia arcaei*) on Väli-Amerikassa tavattava tangaroihin kuuluva varpuslintu. IUCN luokittelee lajin silmälläpidettäväksi.

## Levinneisyys ja elinympäristö
Panamanvuoritangaraa tavataan Costa Ricassa Karibianmeren rannikolla ja Panamassa. Linnun elinympäristöä ovat alankomaiden ja vuoristojen ainavihannat metsät ja metsien reunamaat. Lajin elinympäristöt sijaitsevat yleensä 700&ndash;1&nbsp;050 metrin korkeudella merenpinnasta, mutta panamanvuoritangaraa on tavattu myös alempana ja korkeammalla vuoristoissa.

Costa Ricassa elävien panamanvuoritangaroiden määräksi arvioidaan 2&nbsp;500&ndash;4&nbsp;000 yksilöä. Kantaa uhkaa elinympäristöjen väheneminen metsäpalojen ja metsien kaatamisen maatalousmaaksi vuoksi.

## Elintavat
Panamanvuoritangaran ravinto koostuu hedelmistä ja hyönteisistä sekä toisinaan myös kukkien medestä. Linnun pesimäkausi on Panamassa heinäkuussa ja Costa Ricassa huhtikuussa. Lajin pesä sijaitsee sammalmättäässä.

## Lähteet
Carl Fredrik Meinander

**Carl Fredrik Waldemar Meinander** (6. lokakuuta 1916 Helsinki – 23. elokuuta 2004 Helsinki) oli suomalainen arkeologi ja Helsingin yliopiston Suomen ja Skandinavian arkeologian professori.

Meinanderin isä oli Karl Konrad Meinander ja poikansa on professori Henrik Meinander.

## Teokset
* *Några forngravar i Laihela* (1943)
* *De österbottniska tvärlåsspännena* (1949)
* *Esihistoria.* Etelä-Pohjanmaan historia I (1950)
* *Die Bronzezeit in Finnland* (1954)
* *Die Kiukaiskultur* (1954)
* *Kolsvidja* (1957)
* *Smikärr* (1962)
* *Kommentarer till spånpålens historia* (1962)
* *Skifferknivar med djurskaft* (1964)
* *Dåvits* (1969)
* *Myrsbacka* (1984)
* *Radiokarbondateringar till Finlands stenålder* (1971)
* *Svenska Österbottens historia*, I 
* *Om introduktion av sädesodling i Finland*

## Lähteet
* *Finlands historia*, 1 (1993)

### Viitteet

## Kirjallisuutta
* 

## Aiheesta muualla
* 
* Carl Fredrik Meinanderin muistokirjoitus ''Helsingin Sanomissa''
Lyydi Stenbäck

**Lydia (Lyydi) Stenbäck** (16. huhtikuuta 1861 Alavus – 25. syyskuuta 1894 Joensuu) oli suomalainen opettaja, kirjailija ja suomentaja.

Stenbäckin vanhemmat olivat kirkkoherra, lääninrovasti Carl Fredrik Stenbäck ja Emilia Ottilia Christina von Essen. Perheessä oli 12 lasta joista Lydia oli nuorin. Hänen veljiään olivat asianajaja ja ylioppilaspoliitikko Lauri Kivekäs sekä arkkitehti Josef Stenbäck.

## Teoksia
* *Äidin kertomuksia : 1 vihko* ; koonnut L-i S.    WSOY 1891
* *Äidin kertomuksia : 2 vihko* ; koonnut L-i S.    WSOY 1891
* *Äidin kertomuksia : 3 vihko* ; koonnut L-i S.    WSOY 1892
* *Äidin kertomuksia : 4 vihko* ; koonnut L-i S.    WSOY 1893

## Suomennoksia
* Felix Dahn : *Felicitas : historiallinen romaani kansainvaelluksen ajoilta (v. 476 J. Kr.)* ; saksasta suom. L-i.     WSOY 1884
* Jonas Lie : *Perhe Giljellä : kuvaus neljänneltä vuosikymmeneltä*, norjankielestä suomentanut L-i S.   WSOY 1886
* Jonas Lie : *Elinkautinen vanki*, norjankielestä suomentanut Lyydi Stenbäck.   WSOY 1889
* Peter Paul Waldenström : *Jumalan lasten turva ja toivo : lyhyt tutkistelu Davidin 91 psalmista*.    Lähetyskirjakauppa, Helsinki 1890
* *Käännekohta elämässä : tosikuvaus koulutyttöjen elämästä* ; englannin kielestä suomentanut Lyydi Stenbäck.    Lähetyskirjakauppa, Helsinki 1892
* Robert Boyd : *Elämän tie* ; esipuhe D. L. Moody’lta.   Helsingin Sentraalikirjapaino 1893
* Broom : *Pelastuksen turvallisuus, varmuus ja ilo : sananen etsiville sieluille* ; englannin kielestä suomentanut Lyydi Stenbäck.     P. Nicolay, Helsinki 1893
* Mathilda Roos : *Kevään koittaessa : kuvauksia lasten maailmasta* ; kuvilla varustanut Jenny Nyström.   Tammisaaren kirjapaino 1893

## Lähteet

* 

## Aiheesta muualla
* Lydia Stenbäckin elämäkerta Kansallisbiografiassa
Juho Rytkönen

**Juho Fredrik Rytkönen** (2. helmikuuta 1917 Kiuruvesi – 31. joulukuuta 1973 Kiuruvesi) oli suomalainen metsätyömies, kommunistipoliitikko ja kansanedustaja. Eduskuntaan hänet valittiin ensimmäisen kerran vuoden 1951 vaaleissa SKDL:n edustajana Kuopion läänin läntisestä vaali­piiristä. Hän toimi kansan­edustajana vuoteen 1958. Sitä ennen hän työskenteli Suomen kommunistisen puolueen Iisalmen piiri­järjestön piiri­sihteerinä vuosina 1947–1949 ja Mikkelin piiri­järjestön valistus­sihteerinä 1949–1950. Hän toimi myös valitsija­miehenä presidentin­vaaleissa 1956.

Juho Rytkönen (suutarin Jussi) asui vaimonsa Saimin kanssa Kiuruveden Remeskylässä reilut 20 km taajamasta Pyhännälle menevän tien varressa pienehkössä talossa, joka on vieläkin jäljellä. Juho osallistui tiiviisti yhteiskunnalliseen toimintaan ja keskusteluihin. Esimerkiksi tupailloissa usein hän piti poliittisen katsauksen puheen muodossa, osallistui vaalikeskusteluihin eli kaikkeen mikä koski yhteiskuntaa ja sen epäoikeudenmukaisuutta.

## Lähteet
Schönberg

**Schönberg** on saksankielinen sukunimi muun muassa seuraavilla merkittävillä henkilöillä:

* Anders Schönberg (1737–1811), ruotsalainen historioitsija ja kanslianeuvos
* Arnold Schönberg (1874–1951), itävaltalainen taidemusiikin säveltäjä
* Erik Schönberg (1892–1961), suomalainen majuri ja keskimatkojen juoksija
* Heinrich Albers-Schönberg (1965–1921), saksalainen radiologi ja kirurgi
* Ib Schønberg (1902–1955), tanskalainen näyttelijä
* Moritz Haubold von Schönberg (1770–1860), Sleesian ja Pommerin provinssien ylipresidentti
* Ruska Schönberg, *Tinker Bell* (s. 1977), suomalainen lavastaja, taiteilija ja burleskiartisti. 

## Paikkoja

* Schönberg, kunta Saksassa
Suomi–Ruotsi

**Suomi–Ruotsi** voi viitata ainakin seuraaviin asioihin:

* Yleisurheilun Suomi–Ruotsi-maaottelu
* Suomi–Ruotsi, Juha Vainion ja Toivo Kärjen kirjoittama musiikkikappale

## Katso myös
* Ruotsi-Suomi
Airisto–Seili

**Airisto–Seilin valtakunnallisesti arvokas maisema-alue** on Saaristomerellä Paraisten ja Naantalin kaupungeissa sijaitseva 11&nbsp;000 hehtaarin valtakunnallisesti arvokas maisema-alue. Alue sijaitsee Airistolla ja sen ympärillä sijaitsevilla kapeilla salmilla sekä lukuisilla saarilla ja luodoilla. Tämä alue on Lounaisrannikon ja Saaristomeren alueen tunnetuimpia maisemanähtävyyksiä.

## Luonnonpiirteet

Airiston selkä on muodostunut kallioperässä olevaan hautamaiseen vajoamaan. Sen syvin kohta sijaitsee maisema-alueen pohjoispuolella. Maisema-alueen eteläosa on Länsi-Turunmaan Seilin saaristosta, pohjoisosa koostuu Naantalin Rymättylässä sijaitsevista Aaslaluodon ja Airismaan saarista, sekä itäosa Paraisten Stormälöstä.

Alueen saaret ovat kallioisia ja suurimpien saarien lakiosissa kasvaa mäntymetsiä, mutta rehevimmillä alueilla esiintyy myös lehtimetsää. Alueen luonnonsuojelullisesti arvokkaita saaria ovat muun muassa Länsi-Turunmaalla sijaitsevat Högholmenin, Majholmenin ja Lindsorin saaret sekä luonnonsuojelualue Måsgrund. Seilin saari eroaa ympäröivistä, männiköiden peittämistä kallioluodoista ja saarista vehreän puistomaisena niittyineen ja jaloine lehtipuineen. Suuri osa Seilin saaresta kuuluu rantojensuojeluohjelmaan. Monet Seilin ympärillä olevat saaret ovat luonnonsuojelualueita.

## Kulttuuripiirteet

Historialliset tapahtumat Airiston selällä liittyvät vanhaan laivaväylään, jota pitkin Varsinais-Suomen rannikolle suuntautui useista hävitys- ja valloitusretkiä. Alueen tunnetuimman saaren, Seilin historia on osa Suomen sairaanhoitolaitoksen vaiheita. Saari toimi Suomen ensimmäisenä leprasairaalana vuosina 1619–1785 ja valtion mielisairaalana 1755–1962. Saareen tuodut raajarikot ja mielisairaat asuivat pääsaaressa ja spitaaliset nykyään saareen kiinni kasvaneessa niemessä. Seilin sairaalan puinen ristikirkko Seilin kirkko valmistui vuonna 1733. Kirkon vieressä on vanha hautausmaa. Sairaalan päärakennus valmistui vuonna 1840 ja se on Carl Ludvig Engelin piirtämä. Rakennuksen ulkoasu on säilytetty alkuperäisenä, mutta sisäosat on uusittu. Sairaalan rakennusryhmään kuuluu kaikkiaan viidettäkymmentä rakennusta. Nykyään Seilin rakennuksissa toimii Turun yliopiston Saaristomeren tutkimuslaitos. Haverössä ja muillakin alueen saarilla on pienimuotoisia saaristolaisia viljelytiloja.

## Lähteet

## Aiheesta muualla
*
Adolf Waldemar Jahnsson

**Adolf Waldemar Jahnsson** (25. helmikuuta 1841 Kivimaan kappeli, Kustavi – 9. tammikuuta 1894 Turku) oli suomalainen lyseon lehtori ja kirjailija.

Jahnssonin vanhemmat olivat laivuri Simon Jahnsson ja Sofia Wilhelmina Widbom. Hän pääsi ylioppilaaksi 1860 Turun lukiosta ja valmistui filosofian kandidaatiksi ja maisteriksi 1864, lisensiaatiksi 1872 sekä filosofian tohtoriksi 1873.

Jahnsson toimi Turun ruotsalaisen lyseon latinan lehtorina 1873–1888 ja Turun suomalaisen lyseon kreikan ja latinan lehtorina vuodesta 1888.

Jahnssonin tohtorinväitöskirja käsitteli suomen kielen lauseoppia. Vuonna 1880 silloin 16-vuotias Emil Nestor Setälä julkaisi *Suomen kielen lauseoppi*-teoksensa jonka ensimmäisen painoksen esipuheessa Setälä sanoi kirjansa olevan pääasiassa Jahnssonin 1871 julkaistusta tohtorinväitöskirjasta lyhennetty ja yksinkertaistettu versio. Setälän tavoitteena oli saattaa vaikeatajuinen tieteellinen teksti oppikirjaksi sopivaan muotoon, missä tavoitteessa hän hyvin nuoresta iästään huolimatta onnistuikin. Myöhemmistä laitoksista maininta teoksen riippuvuussuhteesta Jahnssonin kirjaan jäi pois, mikä on antanut Fred Karlssonille aiheen syyttää Setälää plagioinnista.

Jahnsson oli naimisissa vuodesta 1876 Ida Sofia Magdalena Helanderin kanssa. Perheessä oli kahdeksan lasta joista tunnetuimpia olivat taloustieteilijä Yrjö Jahnsson, opettaja, kansanedustaja Alli Kallioniemi, rehtori, opetusneuvos Aarne Kallioniemi sekä eduskunnan pikakirjoittaja Kaarlo Kallioniemi. Pappi, kirjailija ja opettaja Evald Ferdinand Jahnsson oli Adolf Waldemar Jahnssonin veli.

## Teoksia
* *Kuvaelmia Suomen maakunnista 8 : Oolanti eli Ahvenanmaa*. Wilén, Turku 1866
* *Lukemisia Suomen kieltä oppiwaisten hyödyksi : koulua ja kotia varten*. Toimittaja A. W. Jahnsson. Helsinki 1866, 1869, 3. painos Turku 1879, 4. painos Turku 1884
* *Turun linna*. Penni-kirjasto Suomen kansalle 2. Stolpe, Helsinki 1867
* *Turun katedralikoulu ja Suomen kouluin tila yleensä siihen aikaan*. Frenckell, Helsinki 1869
* *Finska språkets satslära : för läroverkens behof* ; utarbetad af A. W. Jahnsson. Helsingfors 1871, 2. omarb. upplaga Åbo 1886, 3. uppl. Åbo 1893, näköispainos Jahnsson-Kallioniemi-suku, Helsinki 2000

## Lähteet
* 
* 

## Aiheesta muualla

* Vapaasti ladattavia Adolf Waldemar Jahnssonin e-kirjoja Projekti Lönnrotilta sekä Project Gutenbergiltä
Suomi–Ruotsi (kappale)

**Suomi–Ruotsi** on Toivo Kärjen säveltämä ja Juha ”Watt” Vainion sanoittama ja esittämä musiikkikappale vuodelta 1968. Kappale julkaistiin samana vuonna singlenä, jonka B-puolella oli ”Ei maha mittää”. Albumilla ”Suomi–Ruotsi” julkaistiin vasta vuonna 1976, kun se julkaistiin Vainion albumin *[[Kansi kiinni ja kuulemiin]]* B-puolella vuonna 1976. Sovitukseltaan kappale on humppa.

Laulun sanoitukset liittyvät yleisurheilun Suomi–Ruotsi-maaotteluun. Laulussa laulun minä on ystäviensä kanssa Suomi–Ruotsi-maaottelussa Helsingissä. Ystävät huutavat kannatuslauluja urheilijoille, mutta loppusoinnuissa on ongelma: arvattavissa olevaa riimiä ei lauletakaan, vaan sen tilalla on riimityksen kannalta sopimaton sana. Esimerkiksi huutosakki huutaa ”Hakkaa päälle meidän Jaska / Ruotsi on taas täysin lyöty” ja ”Pimeäksi meni vintti / hiljaisena hiipii Nilsson”. Laulun minä häpeää ystäviensä laulua ja pyytää näitä tekemään parempia värssyjä: ”Minä sanoin ’tehkää värssy uusi’” ja ”Minä sanoin ’riimeissä on pulma’”.

## Äänitys
Kappale äänitettiin 11. lokakuuta 1968 Helsingin Finnvox-studiolla. Kappaleen säveltäjä Toivo Kärki toimi tuottajana ja sovittajana. Laulun äänitti joko Erkki Hyvönen tai Ronnie Kranck. 

Äänitteellä soittavat seuraavat muusikot:
* Juha ”Watt” Vainio – laulu
* Jaakko Borg – kapellimestari
* Kaj Backlund – trumpetti
* Göran Ödner – alttosaksofoni
* Juhani Aaltonen – tenorisaksofoni
* Sven Nygård – tenorisaksofoni
* Seppo ”Paroni” Paakkunainen – baritonisaksofoni
* Nacke Johansson – piano
* Heikki Laurila – kitara
* Erkki Seppä – basso
* Ilpo Kallio – rummut

## Lähteet
*
*

### Viitteet
Pohjois-Karjalan koulutuskuntayhtymä

**Pohjois-Karjalan koulutuskuntayhtymä** (PKKY) on ammatillista koulutusta järjestävä koulutus- ja kehittämisorganisaatio. Pohjois-Karjalan koulutuskuntayhtymän jäsenkuntia ovat Ilomantsi, Joensuu, Juuka, Kesälahti, Kitee, Kontiolahti, Lieksa, Liperi, Nurmes, Outokumpu, Polvijärvi, Rääkkylä, Tohmajärvi ja Valtimo. 

Pohjois-Karjalan koulutuskuntayhtymässä on yksi oppilaitos (1.1.2018 alkaen), jonka nimi on Riveria. Vuosittain Riveriassa opiskelee yli 17.000 nuorta tai aikuista. Henkilöstöä on noin 800. Riverian keskeisiä  koulutusmuotoja ovat ammatillinen koulutus, oppisopimuskoulutus, vapaa sivistystyö ja kesäyliopistotoiminta.

Opetus- ja kulttuuriministeriö on myöntänyt Pohjois-Karjalan koulutuskuntayhtymälle Ammatillisen koulutuksen laatupalkinnon vuosina 2004, 2008, 2012 ja 2016.

## Entiset oppilaitokset (-2017)
* Pohjois-Karjalan aikuisopisto 
* Pohjois-Karjalan ammattiopisto Joensuu palvelut
* Pohjois-Karjalan ammattiopisto Joensuu tekniikka ja kulttuuri
* Pohjois-Karjalan ammattiopisto Kitee
* Pohjois-Karjalan ammattiopisto Lieksa
* Pohjois-Karjalan ammattiopisto Niittylahti
* Pohjois-Karjalan ammattiopisto Nurmes
* Pohjois-Karjalan ammattiopisto Outokumpu
* Pohjois-Karjalan ammattiopisto Valtimo
* Pohjois-Karjalan kesäyliopisto
* Pohjois-Karjalan opisto

## Katso myös

* Pohjois-Karjalan Avoin Ammattiopisto ja Ohjaamo
* Pohjois-Karjalan Verkko-Opisto

## Lähteet

## Aiheesta muualla
* Riverian verkkosivut
*
Outland

**Outland** voi tarkoittaa ainakin seuraavia:

* *[[Operaatio Outland]]* (engl. *Outland*), vuonna 1981 ilmestynyt toimintaelokuva
* *[[Outland (videopeli)|Outland]]*, videopeli vuodelta 2011
* Ulkomaat (engl. Outland), osa Warcraft-pelien kuvitteellista maailmaa, Azerothia.
Mä en muista mitään

**Mä en muista mitään** on Toivo Kärjen säveltämä ja Juha ”Watt” Vainion sanoittama ja esittämä kappale vuodelta 1969 . Taustayhtyeenä toimi Pertti Metsärinteen yhtye, joka koottiin levytystä varten uudelleen pienen tauon jälkeen. Kappale julkaistiin singlenä 1969, ja sen b-puolella oli Olli Miettisen-Juha Vainion ”Miettinen ja Nortamaa”. Tyyliltään ”Mä en muista mitään” on humppafoxtrot.

## Kappaleen tarina
”Mä en muista mitään” kertoo kaveriporukan matkasta linja-autolla Kotkasta Helsinkiin katsomaan HJK–Haka-jalkapallo-ottelua. Kesken matkan porukka alkaa kuitenkin ryypätä. Ottelu on jo alkanut, kun porukka saapuu paikalle. Tunti pelin jälkeen he heräävät eikä kukaan muista mitään, ei edes ottelun lopputulosta ennen kuin se heille kerrottiin: ”Yksi kaksi 2–1 / tultiin hävityksi / kerrottiin”. Laulussa sanotaankin usein ”kerrottiin”, ”väitettiin” tai ”kertoo muut” merkkinä siitä, että kertomukset matkasta perustuvat muiden sanomisiin, koska omia muistikuvia ei juuri ole.

Laulusta käy myös ilmi henkilöiden ylpeys Kotkaa kohtaan: ”Kaikki huusi että terveisiä Kotkasta / siellä kunnon kundia ei päähän potkasta”.

## Äänitys
Kappale äänitettiin 26. syyskuuta 1969 Helsingin Alppi-studiolla. Äänittäjänä toimi Jouko Ahera. Laulun tuottivat Vainio ja Pertti Metsärinne. Lisäksi Metsärinne myös sovitti kappaleen.

Äänitteellä soittivat seuraavat muusikot:
* Juha ”Watt” Vainio – laulu
* Pertti Metsärinne – kapellimestari, trumpetti
* Heikki Kauppinen – tenorisaksofoni
* Keijo Laitinen – venttiilipasuuna
* Kalevi Ukkola – piano
* Risto Sihvonen – kitara
* Edward Syrjä – basso
* Reijo Tani – rummut, taustalaulu

## Julkaisut
”Mä en muista mitään” julkaistiin 1969 singlenä, jonka b-puolella oli ”Miettinen ja Nortamaa”. Molemmat laulut viittaavat Vainion ja hänen ystäviensä nuoruuteen Kotkassa. Kappale on julkaistu myös muun muassa Vainion kokoelmilla *[[Legendan laulut – Kaikki levytykset 1963–1990]]* ja sen tiivistelmällä *[[Legendan laulut – 48 mestariteosta]]*.

Vainio esitti kappaleen yhdessä Reijo Tanin kanssa muun muassa vuonna 1987 televisio-ohjelmassa *Junnu Vainio – Muina miehiniä*.

## Lähteet

## Aiheesta muualla
*
Mattias Gestranius

**Mattias Gestranius** (s. 7. kesäkuuta 1978 Parainen) on suomalainen jalkapalloerotuomari.

## Ura

Gestraniuksen tuomariura alkoi vuonna 1996. Hän pääsi kansainväliseksi tuomariksi FIFAan vuonna 2009. Gestranius edustaa Turun erotuomarikerhoa. Ammatiltaan hän on laborantti.

Gestranius tuomitsi ensimmäisenä ulkomaalaisena tuomarina, yhdessä Mikko Alakareen ja Riku Vihreävuoren kanssa, 43:een vuoteen ottelun Kreikan liigassa syyskuussa 2018.

Gestranius tuomitsi ensimmäisen ottelunsa Mestarien liigassa, Atletico Madridin ja Monacon välillä 28. marraskuuta 2018.

## Lähteet

## Aiheesta muualla
Sants-Montjuïc

**Sants-Montjuïc** on yksi Barcelonan kaupungin kymmenestä hallintoalueesta. Se sijaitsee kaupungin eteläosassa ja siihen kuuluvat laaja Montjuïc-kukkula sekä Sants, joka oli aikanaan oma kaupunkinsa. Vuoden 2005 väestönlaskennassa alueella oli 177 636 asukasta.

Barcelonan päärautatieasema Barcelona Sants sijaitsee Sants-Montjuïcin alueella.

## Aiheesta muualla

*Sants-Montjuïc Barcelonan kaupunginhallituksen sivuilla
Ploštšad Vosstanijan metroasema

**Ploštšad Vosstanijan metroasema** () on yksi Pietarin metron Kirovin–Viipurin linjan asemista. Se on yksi metrojärjestelmän ensimmäisistä asemista. Se avattiin 15. marraskuuta 1955. Asema edustaa alkuperäistä *Pyloni-asematyyppiä*. Se on 58 metriä maanpinnan alapuolella.

Aseman pääuloskäynti on Pietarin Nevski prospektin ja Ligovski prospektin risteyksessä sijaitsevan *Vosstanija-aukio*n pohjoislaidalla. Toinen uloskäynti aukion eteläpuolelle vilkkaan Moskovan rautatieaseman viereen avattiin vuonna 1960. Metroasema on yhteydessä maanalaisella käytävällä Nevan–Vasilinsaaren linjan Majakovskajan metroasemaan.

## Lähteet

## Aiheesta muualla
Jerry Rawlings

**Jerry John Rawlings** (syntyjään **Jeremiah Rawlings John**, 22. kesäkuuta 1947 Accra, Brittiläinen Kultarannikko – 12. marraskuuta 2020 Accra, Ghana) oli ghanalainen poliitikko. Hän johti Ghanaa yli kaksi vuosikymmentä, ensin sotilasjohtajana ja sitten presidenttinä. Rawlings nousi kaksi kertaa valtaan sotilasvallankaappauksen turvin vuosina 1979 ja 1981, ja kahdesti hän voitti presidentinvaalit.

## Tausta
Rawlingsin äiti on ghanalainen Victoria Agbotui ja isäksi on sanottu skotlantilaista James Ramsay Johnia.

## Ura
Ilmavoimien luutnanttina Jerry Rawlings johti vallankaappausyritystä Ghanassa 15. toukokuuta 1979, mutta yritys epäonnistui. Rawlings ja kuusi muuta miestä pidätettiin. Avoimessa oikeuskäsittelyssä Rawlingsin suosio armeijan ja kansan keskuudessa kasvoi, kun hän arvosteli silloista korruptoitunutta hallintoa SMC:tä ja otti itselleen täyden vastuun vallankaappauksesta. Hän pyysi vapauttamaan muut pidätetyt, mutta hän itse oli valmis kuolemaan uskomansa asian puolesta. Heidän oikeuskäsittelynsä oli vielä kesken, kun 4. kesäkuuta 1979 ryhmä aliupseereita ja nuoria upseereita Ghanan armeijasta vapautti Rawlingsin vankilasta ja teki onnistuneen vallankaappauksen Ghanassa. Muodostettiin *Asevoimien vallankumousneuvosto* (Armed Forces Revolutionary Council, AFRC) puheenjohtajanaan Jerry Rawlings hallitsemaan Ghanaa. Salaisen oikeudenkäynnin jälkeen AFRC teloitti kahdeksan armeijan korkea-arvoista upseeria, joista kolme oli entisiä Ghanan sotilashallitsijoita; prikaatikenraali Akwasi Afrifa, kenraali Ignatius Kutu Acheampong ja kenraaliluutnantti Fred Akuffo. 

Ghanassa järjestettiin 18. kesäkuuta jo syrjäytetyn hallituksen päättämät yleiset presidentin- ja parlamenttivaalit, joissa voittajiksi tulivat Hilla Limann ja *People's National Party*. Syyskuussa 1979 AFRC luovutti vallan vaalit voittaneelle siviilihallinnolle.

Kaksi vuotta myöhemmin 31. joulukuuta 1981 Rawlings kaappasi jälleen vallan Ghanassa. Perustuslaki kumottiin ja poliittiset puolueet kiellettiin. Rawlingsin johtama People's National Defence Council (PNDC) muodostettiin johtamaan Ghanaa. 

Uusi perustuslaki hyväksyttiin vasta vuonna 1992. Rawlings voitti lokakuussa pidetyt presidentinvaalit saatuaan 58 prosenttia äänistä. PNDC:stä muodostettiin poliittinen National Democratic Congress (NDC) -puolue, joka voitti joulukuussa 1992 pidetyt vaalit. NDC ja Rawlings voittivat myös vuoden 1996 vaalit. Vuoden 2000 vaaleihin Rawlings ei enää voinut osallistua, koska presidenttikaudet oli perustuslaissa rajoitettu kahteen.

## Lähteet
 

### Viitteet

## Aiheesta muualla
Louis De Geer (1818–1896)

**Louis Gerhard De Geer** (af Finspång) (18. heinäkuuta 1818 Finspångin linna – 24. syyskuuta 1896 Hanaskogin linna) oli ruotsalainen vapaaherra, virkamies ja kirjailija.
 
De Geer oli useissa viroissa, kunnes hänet 1855 nimitettiin Götan hovioikeuden presidentiksi ja 1858 oikeusministeriksi. Hänen valtiollisesta toiminnastaan on tärkein uuden valtiopäiväjärjestysehdotuksen laatiminen, jonka mukaan vanha säätyeduskunta hävisi ja sijaan tuli kaksikamarinen. Se hyväksyttiin 1866. Vuonna 1870 hän erosi ministerintoimestaan ja hänet nimitettiin Svean hovioikeuden presidentiksi, mutta hän tuli uudelleen 1875 oikeusministeriksi ja 1876 pääministeriksi. Jouduttuaan eduskunnan kanssa erimielisyyteen sotalaitoskysymyksessä hän erosi 1880. Valtiopäivillä, ensin aatelissäädyn jäsenenä ja sitten ensimmäiseen kamariin valittuna, hän ajoi vapaamielisiä uudistuksia. Vuonna 1862 hänet valittiin Ruotsin akatemian jäseneksi. 1881−1888 hän oli yliopistonkanslerina.

De Geer oli Ruotsin ensimmäinen pääministeri vuosina 1876–1879.

De Geer kirjoitti useita novelleja, esimerkkinä "Carl XII:s page" (1847), sekä historiallisten miesten elämäkertoja. Vuonna 1892 ilmestyi kaksi teosta, *Valda skrifter* ja muistelmat *Minnen*, jossa viimemainitussa hän kertoo omasta elämästään ja toiminnastaan.

De Geer kuoli 24. syyskuuta 1896 asuinpaikassaan Hanaskogin linnassa Skånessa, lyhyen sairauden jälkeen. Hänet on haudattu Kviingen kirkon hautausmaalle.

## Yksityiselämä
Vuonna 1848 Louis De Geer meni naimisiin kreivitär Carolina Lovisa Wachtmeisterin kanssa. Heillä oli kolme poikaa, joista vanhin, Gerhard Louis De Geer toimi Ruotsin pääministerinä. Hänen toiseksi vanhin poikansa, Gerard De Geer, oli geologi. He kuuluivat ruotsalaiseen De Geerin aatelissukuun.  

## Kirjallisuutta
* *Minnen* (omaelämäkerta; 2 osaa, 1892)

## Lähteet

## Aiheesta muualla

* Nordisk Familjebok
Suhteuttamisharha

**Suhteuttamisharha** eli **suhteuttamisharhaluulo** on yksi harhaluuloista ja psykoottinen oire. Suhteuttamisharhasta kärsivä henkilö tulkitsee ympäristön tapahtumia ja ympäristössään havaitsemiaan asioita virheellisesti: henkilö antaa kyseisille asioille itseensä viittaavan merkityksen perusteetta. Asiat eivät kuitenkaan liity millään tavalla henkilöön. Suhteuttamisharhoja voi esiintyä esimerkiksi ihmisten eleisiin, lehtikirjoituksiin ja televisio-ohjelmiin liittyen. Suhteuttamisharhasta kärsivä pitää harhaansa täysin totena. Suhteuttamisharhan kokemusta kutsutaan **merkityselämykseksi**. Merkityselämys voi olla pahaa enteilevä, erityisesti esiintyessään yhdessä vainoamisharhan kanssa.

## Katso myös
* Suhteuttamistaipumus

## Lähteet
Lamminjärvi (Jalasjärvi)

**Lamminjärvi** on pieni järvi Kurikan kunnassa, entisen Jalasjärven kunnan keskustassa. Siellä on muun muassa uimaranta laitureineen, viisi beach volley -kenttää, pesäpallokenttä, liikennepuisto, skeittiparkki, mattojen pesupaikka ja järveä kiertävä kävelypolku. Järvi on ruopattu vuosien 1995–1996 välisenä aikana.

Nykyään Lamminjärveen on kertynyt sinilevää, jonka vuoksi järvi on ollut uintikiellossa.

## Lähteet
Ammunta kesäolympialaisissa 2004 – miesten trap

**Miesten trap**-kilpailu käytiin Ateenan kesäolympialaisissa 14-15. elokuuta. Kultamitalin vei Venäjän Aleksei Alipov olympiaennätystä sivuavalla tuloksella 149 (124+25).

## Peruskilpailu

## Finaali
Taivalmaa

**Taivalmaa** on kylä Kurikassa Etelä-Pohjanmaalla entisen Jalasjärven kunnan alueella. Se sijaitsee Peräseinäjoen rajalla, Jalasjärven keskustasta noin 15 kilometriä koilliseen. Asukkaita on noin 180.

Taivalmaan kylän lähellä on useita turvesoita ja kaksi järveä.

Taivalmaan kyläkoulu lakkautettiin vuonna 1994. Kylän peruskouluikäiset käyvät esikoulun ja alakoulun useimmiten 13 kilometrin päässä Luopajärven koulussa ja yläkoulun Jalasjärven keskustassa. Muutkin lähimmät palvelut ovat joko Luopajärvellä, Peräseinäjoella tai Jalasjärven keskustassa.

Taivalmaan nuorisoseura ylläpitää vanhasta koulurakennuksesta kunnostettua kylätaloa Taivaltupaa.

Taivalmaan kylässä on Kauhajoelta Peräseinäjoelle kulkevan seututien 672 eli "Tokerotien" muistomerkki. Muistomerkin hakkasi kiveen tietä hätäaputöinä tehneet työmiehet suurten nälkävuosien aikana 1860-luvulla. Kivi löydettiin alun perin lojumassa tienojassa, ja kyläläiset siirsivät sen paremmalle paikalle, Taivalmaanmäen korkeimmalle kohdalle.

## Lähteet

## Kirjallisuutta
*Nevala, Aino (toim.): *Taivalmaan kylää kansissa.* Jalasjärven kansalaisopiston Taivalmaan kylähistoriatyöryhmä, 1995. .
Ryan Carter

**Ryan Carter** (s. 3. elokuuta 1983 White Bear Lake, Minnesota) on yhdysvaltalainen jääkiekkoilija, joka pelaa NHL-joukkue Minnesota Wildissa. Taitava ja nopea hyökkääjä osaa pelata sekä keskellä että laidassa. Carterin kausipalkka on 725 000 dollaria. 

## Ura
Carteria ei ikinä varattu NHL:ään. Hän nousi sinne Minnesotan yliopistojoukkueen kautta. Carter pelasi siellä vuodet 2004–2006. Hän siirtyi vapaana agenttina kaudeksi 2006–2007 Anaheim Ducksin organisaatioon. Carter pelasi runkosarjan AHL-joukkue Portland Piratesissa, mutta pudotuspelit NHL:n puolella. Hän voitti kauden päätteeksi Stanley Cupin 2007.

Kaudella 2007–2008 Carter pelasi vielä 13 ottelua farmissa, muttei sittemmin ole saanut sinne komennuksia. Hän teki keväällä 2008 Ducksin kanssa kolmivuotisen jatkosopimuksen, mutta marraskuussa 2010, kesken kauden 2010–2011, Ducks kauppasi hänet Carolina Hurricanesiin vaihdossa Stefan Chaputiin ja Matt Kennedyyn. Carter pelasi Hurricanesissa muutaman kuukauden, kunnes siirtyi helmikuussa 2011 Florida Panthersiin osana pelaajakauppaa, jossa Panthers sai hänen lisäkseen Hurricanesin viidennen kierroksen varausvuoron , ja jossa Hurricanes sai vaihdossa Cory Stillmanin. Lokakuussa 2011 hän siirtyi New Jersey Devilsiin. Kolmen Devils-kauden jälkeen Carter siirtyi lokakuussa 2014 Minnesota Wildiin.

## Maajoukkue
Carter pelasi miesten MM-kilpailuissa keväällä 2010.
## Tilastoja

## Lähteet

* 
* 
* 
*

## Aiheesta muualla
*
*
Venden kuningas

**Venden kuningas** (ruots. *Vendes konung*, tansk. *Vendernes Konge*) oli yleisskandinaavinen arvonimi, joka merkitsi suvereniteettia, herruutta tai vaatimuksia Vendeihin. Tanskan kuninkaat käyttivät sitä 1100-luvulta vuoteen 1972 ja Ruotsin kuninkaat noin vuosina 1540-1973.

## Historia

Tanskan hallitsijat kantoivat titteliä 800 sadan vuoden ajan sen jälkeen, kun kuningas Knuut VI (hallitsijana 1182-1202) otti sen ensimmäisen kerran käyttöön kun hän hallitsi Vendien Pommerin ja Mecklenburgin maita.

Tanskan kuninkaat käyttivät arvonimeä seuraavien 700-vuoden ajan aina vuoteen 1972 asti, jolloin kuningatar Margareetta II luopui kaikista kuninkaallisista titteleistä paitsi Tanskan kuningattaren arvonimestä.

Kokonaisuudessaan Ruotsin hallitsijan arvonimi oli *Ruotsin, [[Gööta]]n ja Vendien kuningas* (, ).Vanha arvonimi jäi pois käytöstä vasta vuonna 1973, kun kuninkaaksi tullut Kaarle XVI Kustaa lyhensi arvonimensä muotoon *Ruotsin kuningas* ().

Venden kuninkaan arvonimen otti käyttöön Kustaa Vaasa noin vuonna 1540. Hän halusi näin korostaa asemaansa sen jälkeen, kun Tanskan kuningas Kristian III oli alkanut nimittää itseään goottien (gotlantilaisten) kuninkaaksi. Nimityksen perustana oli silloinen käsitys, että vendit ja vandaalit tarkoittivat samaa asiaa. Ruotsista lähteneiden goottien katsottiin voittaneen vandaalit ja saaneen siten haltuunsa Elbe- ja Oderjokien välisen rannikon eli vanhan Vendinmaan (Vendland).

## Lähteet
Sam Bradford

**Samuel Jacob "Sam" Bradford ** (s. 8. marraskuuta 1987 Oklahoma City, Oklahoma) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Tällä hetkellä hänellä ei ole voimassa olevaa pelaajasopimusta.

## Pelaajaura
St. Louis Rams varasi Bradfordin ensimmäisellä varausvuorolla vuoden 2010 NFL:n varaustilaisuudessa. Ennen ammattilaisuraansa Bradford pelasi yliopistojalkapalloa Oklahoman yliopistossa, ja voitti vuonna 2008 Heisman Trophyn parhaana yliopistopelaajana.

Bradford pelasi Ramsin aloittavana pelinrakentajana vuosina 2010–2015. Rams myi Bradfordin yllättäen maaliskuussa 2015 Philadelphia Eaglesiin vaihdossa Nick Folesiin ja varaustilaisuuden kahteen varausvuoroon. Bradford oli jo pohtinut pelaajauransa lopettamista, mutta hänen entinen valmentajansa puhui hänet ympäri.

Bradford pelasi Eaglesin pelinrakentajana lopulta vain kauden; Eagles varasi kauden jälkeen lupaavan pelinrakentajan Carson Wentzin ja myi Bradfordin ennen seuraavan kauden alkua Minnesota Vikingsiin seuraavan vuoden varaustilaisuuden ensimmäisen kierroksen varausvuoroa vastaan. 

Bradford oli Vikingsin aloittava pelinrakentaja kahden kauden ajan. Tosin hän loukkasi polvensa kauden 2017 alussa ja oli sivussa suurimman osan kaudesta. Hän palasi kokoonpanoon pudotuspeleissä, mutta vahvan kauden pelannut Case Keenum sai toimia joukkueen pelinrakentajana. Bradfordin sopimus päättyi tuohon kauteen ja hän teki sopimuksen Arizona Cardinalsin kanssa. Bradford pelasi Cardinalsissa vain kolme ottelua ja hänet siirrettiin penkille heikon pelaamisen vuoksi. Kauden puolivälissä Cardinals purki Bradfordin sopimuksen.

## Katso myös
* Luettelo NFL:n ykkösvarauksista

## Lähteet
Mainenlahti

**Mainenlahti** on Atlantin valtamereen kuuluva merenlahti, joka sijaitsee Yhdysvaltojen ja Kanadan itärannikolla. Lahden pinta-ala on noin 93&nbsp;000 neliökilometriä ja sillä on rantaviivaa Pohjois-Amerikan mantereen kanssa yhteensä 12&nbsp;000 kilometriä. Länsi–luoteessa sitä reunustavat Massachusettsin, New Hampshiren ja Mainen osavaltiot Yhdysvalloissa. Pohjoisessa se kapenee Fundynlahdeksi New Brunswickin ja Nova Scotian provinssien välissä Kanadassa. Idässä ja etelässä, Pohjois-Amerikan mannerjalustan reunalla, Georgesin ja Brownsin matalikot erottavat sen Atlantin syvänmeren alueesta.

Koillisesta tuleva kylmä merivirta saa aikaan Mainenlahdelle vastapäivään kiertävän pintaveden pyörteen, jota Fundynlahden voimakas vuorovesi-ilmiö ja mantereelta virtaavat joet voimistavat. Atlantin vettä virtaa lahteen myös lähellä merenpohjaa Georgesin ja Brownsin matalikoiden välissä sijaitsevaa Northeast Channelia pitkin. Lahden keskellä ovat Jordanin, Wilkinsonin ja Georgesin altaat, joissa merenpohja ulottuu yli 200 metrin syvyyteen. Mannerjäätikkö muovasi ne 10000–20000 vuotta sitten jääkaudella.

## Lähteet
* 
*  – Suomenkielinen nimistö

### Viitteet

## Aiheesta muualla
Gerhard Zemann

**Gerhard Zemann** (21. maaliskuuta 1940 Wien, Itävalta – 14. huhtikuuta 2010 Salzburg, Itävalta) oli itävaltalainen näyttelijä. Parhaiten hänet muistetaan tv-sarjasta Poliisikoira Rex, jossa hän esitti oikeuslääkäri Leo Grafia. Hän kuoli sydänkohtaukseen 70-vuotiaana.

## Lähteet
Petri Varis -palkinto

**Petri Varis -palkinto** on Suomen Jääkiekkoliiton vuosittain jakama palkinto, joka annetaan Mestiksen parhaalla tulokkaalle. Palkinto on myönnetty kaudesta 1988–1989 alkaen ja ensimmäinen palkinnon saaja oli Karhu-Kissojen Petri Varis. Syksyllä 2010 palkinto nimettiin Petri Variksen mukaan.

Jotta pelaaja voidaan lukea tulokkaaksi, hänen on täytettävä kolme ehtoa:

*Pelaajan on oltava alle 22-vuotias eli ollut edelliskaudella edustuskelpoinen juniorisarjoissa.
*Pelaaja on pelannut SM-Liigaa tai Mestistä enintään 15 ottelua aiempien kausien aikana yhteensä
*Pelaaja on jonkun Mestis-joukkueen kokoonpanossa kauden päättyessä.

Ennen kevättä 2011 pelaajalla ei saanut olla yhtäkään SM-liigaottelua pelattuna aiemmilta kausilta ja pelaajan oli oltava suomalainen.

Vuoden tulokkaan palkinnon valinta suoritetaan siten, että kunkin joukkueen valmentaja nimeää omasta joukkueestaan yhden ehdokkaansa vuoden tulokkaaksi. Jääkiekkoliitto valitsee näistä sitten kolme lopullista ehdokasta, joista yksi valitaan ja julkistetaan Mestiksen päätösgaalaristeilyllä.

## Palkinnon saajat

## Lähteet
Vuoden tulokas

**Vuoden tulokas** voi tarkoittaa ainakin seuraavaa:

* musiikissa:
** *[[Vuoden tulokas (albumi)|Vuoden tulokas]]*, Rekamin ja Keemohin yhteisalbumi vuodelta 2013
* urheilussa:
** Vuoden tulokas -palkinto eli Petri Varis -palkinto, Mestiksen palkinto parhaalle tulokkaalle
** Jarmo Wasaman muistopalkinto, SM-liigan Vuoden tulokas -palkinto
** Korisliigan vuoden tulokas
** Pesäpallon vuoden tulokas
** Vuoden tulokas, Swedish Hockey Leaguen palkinto parhaalle tulokkaalle
** 
** Naisten Korisliigan vuoden tulokas
Valtiorahasto

**Valtiorahasto** oli Venäjän vallan alaisessa Suomessa rahasto, johon valtion vakinaiset tulot kerättiin ja josta useimmat valtion menot maksettiin. Hallitus (senaatti) ei tarvinnut valtiorahaston käyttöön eduskunnan suostumusta.

Kalenterivuodeksi tehtyyn valtion tulo- ja menoarvioon liittyi rahastojärjestelmä, jossa kaikki tulot ja menot kirjattiin jonkin rahaston tuloiksi ja menoiksi. Valtion vakinaiset tulot ja menot kirjattiin valtiorahastoon. Eduskunnan erikseen päättämät suostuntaverot kannettiin suostuntarahastoon. Tämä ei kuitenkaan koskenut paloviinaveroja. Eduskunnan päätäntävallan alainen oli myös kulkulaitosrahasto. Tulo- ja menoarvion ulkopuolisia rahastoja olivat valtion vararahasto, hätäapurahasto, valtion lainausrahasto, tilattoman väestön rahasto ja laamanninkäräjäjyvärahasto sekä useita muita pieniä rahastoja.

## Lähteet
T. J. Galiardi

**Terry Joseph "T.J." Galiardi** (s. 22. huhtikuuta 1988 Calgary, Alberta, Kanada) on kanadalais-yhdysvaltalainen jääkiekkoilija, joka pelaa NHL-joukkue San Jose Sharksissa. Hänen vahvuuksiin kuuluu syöttötaito ja luistelu. Galiardi osaa pelata sekä keskellä että laidassa.

Galiardi on sekä Kanadan että Yhdysvaltain kansalainen. Hänen äitinsä Lori on yhdysvaltalainen ja T.J. Galiardi edustaa kansainvälisellä tasolla Yhdysvaltoja. Galiardilla on myös veljet Rylan ja Daniel, joista isoveli Rylan Galiardi pelaa Minnesotan yliopistojoukkueessa.

## Ura
Galiardi pelasi kevääseen 2005 saakka Albertan paikallisissa juniorisarjoissa. Hän siirtyi kaudeksi 2006–2007 Dartmouth Big Greenin joukkueeseen, Yhdysvaltain yliopistosarjoihin. Galiardi pelasi siellä yhden kauden ja valittiin ECAC:n tulokkaiden tähdistökentälliseen. Hän palasi kaudeksi 2007–2008 Kanadaan ja siirtyi WHL-joukkue Portland Winterhawksiin. Galiardi kuitenkin kaupatiin elokuussa 2007 jo ennen kauden alkua Calgary Hitmeniin. Hän teki tehot 18+52=70 ja oli tulokkaiden syöttöpörssin ykkönen. Galiardi voitti tehoilla 5+19=24 WHL:n pudotuspelien piste- ja syöttöpörssin.

Colorado Avalanche varasi Galiardin yliopistopelien jälkeen kesällä  toisella kierroksella numerolla 55. Hän siirtyi kaudeksi 2008–2009 kolmivuotisella tulokassopimuksella Avalanchen organisaatioon. Galiardi pelasi kauden lähinnä AHL-joukkue Lake Erie Monstersissa, mutta pääsi pelaamaan myös 11 NHL-ottelua tehoin 3+1=4. Hän teki debyyttiinsä vasta kauden lopulla 19. maaliskuuta 2009 Edmonton Oilersia vastaan. Galiardin ensimmäinen NHL-maali syntyi 27. maaliskuuta Vancouver Canucksin Roberto Luongon taakse. Maali jäi Avalanchen ainoaksi 4–1-tappioon päättyneessä ottelussa.

Varsinainen tulokaskausi Galiardille oli 2009–2010. Hän teki runkosarjan 70 ottelussa tehot 15+24=39. Galiardi oli tulokkaiden pistepörssin kuudes. Seuraavalla kaudella hän pelasi vain 35 ottelua ranne- ja kyynärvarsivammojen takia. Kesällä 2011 Galiardi teki vuoden jatkosopimuksen Avalanchen kanssa. Seuraavalla kaudella Galiardi pelasi 55 ottelua Avalanchessa, kunnes hänet kaupattiin siirtoajan viimeisenä päivänä San Jose Sharksiin. Kaupassa Sharks sai lisäksi Daniel Winnikin ja  seitsemännen kierroksen varausoikeuden ja Avalancheen meni Jamie McGinn, Mike Connolly ja Michael Sgarbossa.

## Maajoukkue
Galiardi pelasi miesten MM-kilpailuissa keväällä 2010.

## Tilastot

## Lähteet
* Viitattu 23.7.2010
* Viitattu 23.7.2010
* Viitattu 23.7.2010

### Viitteet
Classpath

**Classpath** on ympäristömuuttuja, joka on yksi tapa kertoa Java-sovelluksille ja Java Virtual Machinelle mistä käyttäjän omia luokkia ohjelman suoritukseen etsitään. Java-ympäristön omat luokat määritetään toisin.

## Lähteet
Rahastonhoitaja

**Rahastonhoitaja** on järjestönimike, jota käytetään järjestötoiminnassa kunkin yhteisön rahavarojen ja kirjanpidon hoitamiseen valitusta henkilöstä.  

Rahastonhoitaja valitaan yleensä kyseisen yhteisön keskuudesta.  Tehtävään pyritään saamaan mahdollisuuksien mukaan kirjanpidon ammattilainen tai esimerkiksi siviilityönään pankissa työskentelevä.  Tehtävä on pääsääntöisesti palkaton luottamustehtävä, joskin suurimmissa yhdistyksissä rahastonhoitajalle voidaan maksaa erillinen verollinen korvaus tehtävän hoitamisesta.  

Rahastonhoitajan on hoidettava haltuunsa uskottuja varoja ja kirjanpitoa täsmällisesti sekä tehtävä määräajoin selko toimistaan yhteisön johtokunnalle tai muulle hallintoelimelle.  

Rahastonhoitaja on vastuussa toimistaan hallitukselle ja yhteisön yleiskokoukselle. Hänen toimintaansa valvoo hallinnon ohella myös vähintään kerran vuodessa toimitettava tilintarkastus.

Monet yhteisöt ovat ulkoistaneet rahastonhoitajan tehtävän erityisille tilipalvelutoimistoille.

## Lähteet
Kolumbianvuoritangarat

**Kolumbianvuoritangarat** (*Bangsia*) on tangaroiden heimoon kuuluva varpuslintusuku. Kolumbianvuoritangaroiden sukuun kuuluu BirdLifen mukaan viisi lajia.

## Kolumbianvuoritangaroihin kuuluvia lajeja
* Kolumbianvuoritangara (*Bangsia aureocincta*)
* Kultarintatangara (*Bangsia rothschildi*)
* Mustaviittatangara (*Bangsia melanochlamys*)
* Panamanvuoritangara (*Bangsia arcaei*)
* Vihervuoritangara (*Bangsia edwardsi*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Bangsia
Avtovon metroasema

**Avtovon metroasema** () on yksi Pietarin metron Kirovin–Viipurin linjan asemista. Se avattiin 15. marraskuuta 1955, joten se on yksi alkuperäisistä asemista. Se sijaitsee Leninski prospektin ja Kirovski zavodin asemien välissä kaupungin lounaisosissa. Avtovon asema on hyvä esimerkki Pietarin metron *pylväs-asematyypistä*. Aseman laiturialue on uusklassisesti koristeltu.
.
Aseman sisäänkäynti on uusklassiseen tyyliin rakennettu paviljonki, jossa on kupoli.

## Lähteet

## Aiheesta muualla
* Kuvia asemasta
Rubiinitangarat

**Rubiinitangarat** (*Chrysothlypis*) on tangaroiden heimoon kuuluva varpuslintusuku. Rubiinitangaroiden sukuun kuuluu BirdLifen mukaan kaksi lajia.

## Lajit
* Rubiinitangara (*Chrysothlypis salmoni*)
* Sinappitangara (*Chrysothlypis chrysomelas*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chrysothlypis
Dark ride

**Dark ride** oli ennen pitkään Suomen Tivolin mukana kiertävä kummitusjuna, joka toimi sitä ennen PowerParkissa. Dark ride on koko perheen laite. Se on kaksikerroksinen, ja vaunut käyvät välillä ulkoilmassa, mennen sen jälkeen taas pimeyteen. Laite sisältää monia erilaisia yllätyksiä, muun muassa katossa olevia harjoja. Dark riden on valmistanut Emiliana Luna Park.

Dark ride on kooltaan 7,5 metriä korkea, 9,2 metriä leveä ja 17 metriä pitkä. Mutkitteleva rata on 85 metriä pitkä. Se sisältää kuusi vaunua, johon jokaiseen mahtuu kaksi matkustajaa.

## Aiheesta muualla
*Dark ride huvipuistoblogissa
Sue Willberg

**Sue Willberg** on suomalainen näyttelijä. Hän on näytellyt muun muassa Suomen Kansallisteatterissa ja Helsingin kaupunginteatterissa sekä monissa suomalaisissa elokuvissa ja televisiosarjoissa. Hänen sukujuurensa ovat Costa Ricasta.

## Filmografia
* *[[Hymypoika (elokuva)|Hymypoika]]* – Muiden rooli, 2003
* *[[Paha maa]]* – nainen Iston naapuripöydässä, 2005
* *[[Ähläm Sähläm]]* – Beba Mama, 2006
* *[[V2 – Jäätynyt enkeli]]* – Isabella, 2007
* *[[Poikkeustila (televisiosarja)|Poikkeustila]]*, televisiosarja, 2007
* *[[Salatut elämät]]* – Sonya Fadiga, 2010
* *[[8-pallo (elokuva)|8-pallo]]* – lääkäri, 2013

## Lähteet

## Aiheesta muualla
*
Lenin-setä asuu Venäjällä

**Lenin-setä asuu Venäjällä** on vietnaminkielisen runon "Ông Lê Nin ở nước Nga" pohjalta sävelletty lastenlaulu. Alkuperäiset sanat on kirjoittanut lähteestä riippuen Nguyễn Hồng Kiên tai lapsirunoilija Trần Đăng Khoa. Kappaleeseen sävellyksen on tehnyt Eero Ojanen ja sanoituksen Matti Rossi.

Kappaleen levytti vuonna 1972 Meripioneerit-nuorisojärjestön lauluryhmä.

## Kappaleen sanoitukset

Kappaleessa lauletaan Neuvostoliiton edesmenneestä johtajasta Vladimir Leninistä ja Vietnamin edesmenneestä presidentistä Ho Tši Minhista.
 
 Aikakauslehti Historiallisen aikakauskirjan Topi Vainikaisen kirjoittaman artikkelin mukaan kappaleen sanoitusta on pidetty absurdina, sillä Matti Rossin tekemää suoraa käännöstä ei ole lainkaan paikallistettu suomalaiseen kulttuuriin. Laulua pidetäänkin esimerkkinä taistolaisesta propagandasta. 

## Lähteet
Eric Nystrom

**Eric Thore Nystrom** (s. 14. helmikuuta 1983 Syosset, New York, Yhdysvallat) on yhdysvaltalainen entinen jääkiekkoilija. Nystrom pelasi sekä laita- että keskushyökkääjänä. Hän pelasi urallaan kymmenen kautta NHL-liigassa.

## Ura
Nystrom kuului kaudet 1999–2001 USA Hockey National Team Development Programin joukkueeseen, joka pelasi NAHL- ja USHL-liigoja. Kehitysohjelman päämaja sijaitsi Ann Arborissa, ja kaudeksi 2001–2002 Nystrom siirtyi kaupungissa olevan Michiganin yliopiston joukkueeseen NCAA:n alaiseen CCHA-liigaan. Ensimmäisellä kaudellaan Nystrom valittiin CCHA:n tulokkaiden tähdistökentälliseen. Calgary Flames varasi hänet varaustilaisuuden kymmenentenä pelaajana kesällä . Nystrom halusi suorittaa vapaiden taitojen tutkintonsa loppuun Michiganissa, ja hän pelasi yliopistojoukkueessa lopulta neljä kautta. Viimeisellä kaudellaan Nystrom toimi joukkueen kapteenina, ja hänet valittiin kauden päätteeksi CCHA:n parhaaksi puolustavaksi hyökkääjäksi. Michigan voitti neljän kauden aikana kolmasti CCHA:n mestaruuden: 2002, 2003 ja 2005.

Kaudeksi 2005–2006 Nystrom siirtyi Flamesin organisaatioon. Hän pelasi ensimmäisen sopimuskautensa AHL-joukkue Omaha Ak-Sar-Ben Knightsissa, mutta pääsi pelaamaan myös kaksi NHL-ottelua. Nystrom teki NHL-debyyttinsä 10. lokakuuta 2005 Colorado Avalanchea vastaan. Kaudella 2006–2007 hän pelasi vain 12 ottelua farmissa olkapäävamman takia. Kauden 2007–2008 Nyström aloitti AHL:n Quad City Flamesissa, mutta hänet nostettiin lokakuussa Calgaryn kokoonpanoon. Ensimmäisen maalinsa hän teki 30. lokakuuta 2007 Nashville Predatorsia vastaan. Hän pelais lopulta tulokaskaudellaan 44 ottelua tehoin 3+7=10. Ensimmäinen kokonainen NHL-kausi Nystromille oli 2008–2009.

Kauden 2009–2010 jälkeen Nystrom teki kolmen vuoden sopimuksen Minnesota Wildin kanssa. Nystrom pelasi kuitenkin vain yhden kokonaisen kauden Wildissä, sillä Dallas Stars hankki hänet kauden 2011–2012 alussa. Wild lähetti Nystromin farmiin Houston Aerosiin kauden alussa, ja tätä ennen hän oli pelannut 240 perättäistä NHL-ottelua. Stars hankki hänet, koska joukkueen palkkakustannukset olivat alle NHL:n palkkalattian.

## Maajoukkue
Nystrom oli aikoinaan ikäkausimaajoukkueiden vakionimiä. Hän pelasi alle 20-vuotiaiden MM-kilpailuissa 2002 ja 2003 sekä alle 18-vuotiaiden MM-kilpailuissa 2001. Nystrom ei voittanut näistä mitaleita.

Keväällä 2010 Nystrom oli mukana myös miesten MM-kilpailuissa.
## Muuta
Nystrom on toisen polven NHL-pelaaja. Hänen isänsä Bob Nystrom pelasi 900 ottelua New York Islandersissa ja voitti neljä Stanley Cupia. Bob oli syntyjään ruotsalainen, mutta kasvoi Kanadassa ja on maan kansalainen. Eric Nystrom pelasi nuorena myös jalkapalloa ja baseballia.
## Tilastot

## Lähteet

## Aiheesta muualla
*
*
*
Edge (lehti)

**Edge** on tietokone- ja videopeleihin keskittynyt aikakauslehti, jonka Future Publishing julkaisee kuukausittain Isossa-Britanniassa. Lehden päätoimittaja on Tony Mott.
G4 (televisiokanava)

**G4** (tunnetaan myös nimellä **G4 TV**) oli yhdysvaltalainen kaapeliverkossa lähetetty televisiokanava, joka keskittyi videopeleihin. Kanavan toiminta aloitettiin vuonna 2002.

Tunnettuja ohjelmia kanavalla olivat muun muassa *Attack of the Show*, jossa olivat mukana Olivia Munn ja Kevin Pereira.

Kanavan toiminta lopetettiin vuonna 2014.

Kanavan päämaja sijaitsi Los Angelesissa Kaliforniassa.

## Lähteet
Kirovin–Viipurin linja

**Kirovin–Viipurin linja** () on Pietarin metron vanhin linja. Se avattiin 15. marraskuuta 1955. Linja merkitään kartoissa punaisella ja numerolla 1. Sen alkuperäiset asemat ovat hyvin kauniita, esimerkkinä Avtovo ja Kirovski zavod. Linja yhdistää neljä viidestä Pietarin päärautatieasemasta. Linjalla on kolme varikkoa, Avtovon, Datšnojen ja Severnojen varikot. Asemista vain Devjatkino ja suljettu Datšnoje ovat maan päällä.

Vuonna 1995 maanalainen joki tulvi tunneliin Lesnajan ja Ploštšad Mužestvan asemien välillä ja yhdeksäksi vuodeksi jakoi linjan kahteen osaan. 

Linja halkaisee Pietarin pohjois-eteläsuunnassa. Se on 29,6&nbsp;km pitkä ja siinä on 19 asemaa.

## Historia

* 15. marraskuuta 1955 linja avattiin osuudelle Avtovo–Ploštšad Vosstanija. (7 asemaa)
* 30. joulukuuta 1956 avattiin Puškinskajan asema Tehnologitšeski institutin ja Vladimirskajan asemien välille.
* 1. kesäkuuta 1958 avattiin osuus Ploštšad Vosstanija–Ploštšad Lenina. (2 asemaa)
* 1. kesäkuuta 1966 avattiin osuus Avtovo–Datšnoje (1 asema)
* 22. huhtikuuta 1975 avattiin osuus Ploštšad Lenina–Akademitšeskaja. (4 asemaa)
* 29. joulukuuta 1975 avattiin Politehnitšeskajan asema Akademitšeskajan ja Ploštšad Mužestvan asemien välille
* 29. syyskuuta 1977 avattiin osuus Avtovo–Prospekt Veteranov (2 asemaa). Samana vuonna kuitenkin suljettiin Datšnojen asema joka oli omalla haarallaan.
* 29. joulukuuta 1978 avattiin osuus Akademitšeskaja–Devjatkino. (2 asemaa)

## Asemat

* Prospekt Veteranov
* Leninski prospekt
* Avtovo (Autuansaari)
* Kirovski zavod (Kirovin tehdas)
* Narvskaja
* Baltijskaja (Baltian rautatieasema)
* Tehnologitšeski institut (Yhteys Moskovan–Petrogradin linjalle)
* Puškinskaja (Vitebskin rautatieasema, yhteys Frunzen–Primorjen linjalle)
* Vladimirskaja (Yhteys Pravoberežnajan linjalle)
* Ploštšad Vosstanija (Moskovan rautatieasema, yhteys Nevan–Vasilinsaaren linjalle)
* Tšernyševskaja
* Ploštšad Lenina (Suomen asema)
* Vyborgskaja
* Lesnaja
* Ploštšad Mužestva (Rohkeustori)
* Politehnitšeskaja
* Akademitšeskaja
* Graždanski prospekt (Rastaalantie)
* Devjatkino (Miina)

## Lähteet
Miesten Superpesiksen kausi 2008

**Miesten Superpesiksen kausi 2008** oli Superpesiksen 19. kausi. Kausi alkoi 6. toukokuuta, ja Suomen mestarit olivat selvillä 14. syyskuuta. 

Sarjaan osallistui 12 joukkuetta. Hallitsevana mestarina kauteen lähtiHyvinkään Tahko. Suomen mestariksi vuonna 2008 kruunattiin raahelainen Pattijoen Urheilijat, joka voitti loppuottelusarjassa Sotkamon Jymyn otteluvoitoin 3–2. SM-pronssia voitti Nurmon Jymy. 

Itä–Länsi-tapahtuma järjestettiin 27.6.–29.6. Raahessa Rännärin kentällä.

## Sarjajärjestelmä

Runkosarjassa pelattiin 24 kierrosta, jonka jälkeen kahdeksan parasta joukkuetta selvityivät jatkosarjaan. Se pelattiin yksinkertaisena sarjana, joten joukkueille kertyi jatkosarjassa seitsemän ottelua.
Runkosarjan kuudelle parhaalle jaettiin jatkosarjaan hyvityspisteet kaavan 5–4–3–2–1–1 mukaisesti. 

Jatkosarjan neljä parasta joukkuetta selviytyivät välieriin, jotka pelattiin paras viidestä -järjestelmällä.
Välierien voittajat kohtasivat niin ikään paras viidestä -järjestelmällä pelattavassa loppuottelussa. Pronssiottelu pelattiin paras kolmesta -järjestelmällä.

Runkosarjan kaksi huonointa joutuivat karsimaan sarjapaikastaan Ykköspesiksen kahden parhaan joukkueen kanssa. Superpesiksen 11:nneksi sijoittunut kohtasi Ykköspesiksen hopeajoukkueen ja Ykköspesiksen mestari puolestaan Superpesiksessä viimeiseksi jääneen. Ottelusarjat pelattiin paras viidestä -järjestelmällä, ja niiden voittajat lunastivat itselleen Superpesis-paikan kaudelle 2009.

## Runkosarja

Kahdeksan parasta pääsivät jatkosarjaan. Kiteen ja Seinäjoen kausi päättyi runkosarjaan. Koskenkorva ja Puijo joutuivat Superpesiskarsintaan.

## Jatkosarja

Runkosarjasta saadut hyvityspisteet: Pattijoki 5, Kouvola 4, Sotkamo 3, Joensuu 2, Nurmo 1 ja Hyvinkää 1.

Neljä parasta pääsivät välieriin.

## Pudotuspelit

### Välierät (paras viidestä)

### Pronssiottelu (paras kolmesta)

### Loppuottelu (paras viidestä)

## Superpesiskarsinta (paras viidestä)

## Lopulliset sijoitukset

Kauden päätteeksi Seinäjoen Maila-Jussit luopui sarjapaikastaan. 

## Lähteet